בעשור הבא, הפכה פרינץ לאחת הכדורגלניות הבינלאומיות המצליחות ביותר. היא זכתה ארבע פעמים נוספות באליפות אירופה - ב-1997, 2001, 2005 ו-2009. היא שיחקה עם גרמניה בשלוש אולימפיאדות (סידני 2000, אתונה 2004 ובייג'ינג 2008), אך מעולם לא הובילה את הנבחרת ליותר ממדליית ארד. בגביע העולם ב-2003, הגיעה פרינץ לשיאה כאשר הובילה את גרמניה לזכייה היסטורית בטורניר, תוך כדי שהיא זוכה בתוארי כדור הזהב (השחקנית המצטיינת של הטורניר) ונעל הזהב (מלכת השערים). ארבע שנים לאחר מכן, בתור קפטנית, הייתה פרינץ שותפה מרכזית לזכייה השנייה ברציפות של הגרמניות בגביע העולמי.